b'\n_START_ARTICLE_\nTom Tancredo\n_START_SECTION_\nEl\xc3\xa4m\xc3\xa4\n_START_PARAGRAPH_\nTancredo oli ennen katolinen, mutta kuuluu nyt presbyteerikirkkoon. H\xc3\xa4n on naimisissa Jackie Tancredon kanssa. Heill\xc3\xa4 on kaksi lasta ja viisi lastenlasta.\n_START_SECTION_\nPoliittinen ura\n_START_PARAGRAPH_\nTancredo istui vuosina 1977\xe2\x80\x931981 Coloradon edustajainhuoneessa. Vuonna 1993 h\xc3\xa4nest\xc3\xa4 tuli Independence Institute -ajatushautomon johtaja vuoden 1998 vaalivoittoonsa asti, jolloin h\xc3\xa4net valittiin edustajainhuoneeseen._NEWLINE_Tancredon presidentti George W. Bushiin kohdistama jyrkk\xc3\xa4sanainen maahanmuuttopolitiikkaa koskeva kritiikki on tehnyt h\xc3\xa4nest\xc3\xa4 ep\xc3\xa4toivotun hekil\xc3\xb6n valkoisessa talossa. H\xc3\xa4n on kutsunut Miamia "kolmannen maailman valtioksi" Floridan kuvern\xc3\xb6\xc3\xb6ri Jeb Bush piti kommenttia "naiivina" ja totesi, ett\xc3\xa4 Tancredo "ei edusta h\xc3\xa4nen n\xc3\xa4kemyksi\xc3\xa4\xc3\xa4n"._NEWLINE_Radiohaastattelussa vuonna 2005, Tancredo vastasi kysymykseen mahdollisesta Al-Qaidan ydinaseiskusta Yhdysvaltain suurkaupunkeihin, ett\xc3\xa4 jos voitaisiin selv\xc3\xa4sti todistaa, ett\xc3\xa4 muslimiterroristit olivat vastuussa hy\xc3\xb6kk\xc3\xa4yksest\xc3\xa4, mahdollisena vastatoimena voisi tuhota muslimien pyhi\xc3\xa4 paikkoja, esimerkiksi Mekan._NEWLINE_Tancredo ei ollut tyytyv\xc3\xa4inen republikaanien ehdokasasetteluun vuoden 2010 Coloradon kuvern\xc3\xb6\xc3\xb6rinvaaleissa, joten h\xc3\xa4n uhkasi ryhtyv\xc3\xa4ns\xc3\xa4 Perustuslakipuolueen ehdokkaaksi. H\xc3\xa4n sai 36,4\xc2\xa0% \xc3\xa4\xc3\xa4nist\xc3\xa4 ja tuli toiseksi republikaaniehdokkaan j\xc3\xa4\xc3\xa4dess\xc3\xa4 kolmanneksi.\n_START_SECTION_\nLains\xc3\xa4\xc3\xa4d\xc3\xa4nt\xc3\xb6ty\xc3\xb6\n_START_PARAGRAPH_\nH\xc3\xa4n oli s\xc3\xa4\xc3\xa4t\xc3\xa4m\xc3\xa4ss\xc3\xa4 Sudan Peace Act -lakia, joka tuomitsee ihmisoikeusrikokset toisessa Sudanin sis\xc3\xa4llissodassa, kuten orjakaupan ja siviilikohteiden ilmapommituksen. 2007 h\xc3\xa4n ehdotti lis\xc3\xa4yst\xc3\xa4 Yhdysvaltain perustuslakiin, joka tekisi englannista Yhdysvaltain virallisen kielen.'